Manuel Formoso Lamas

Manuel Formoso Lamas, nado en Burres (Arzúa) en 1853 e finado en Almansa en xuño de 1913, foi un mestre e escritor galego.

 Traxectoria 
Estudou en Mondoñedo. Conseguiu o título de profesor da Escola Normal. Exerceu como mestre en Pontedeume, Chantada (1882-1910) e Almansa, dende xaneiro de 1911.El Regional, 23-1-1911, p. 3. Colaborou en El Correo Gallego, La Monarquía, Crónica de Pontevedra, El Magisterio Gallego, Galicia. Revista Regional, El Regional e Follas Novas. Foi correspondente de La Idea Moderna en Chantada. Foi membro correspondente da Real Academia Galega dende 1905.La Correspondencia Gallega, 16-11-1905, p. 3. Finou en Almansa en xuño de 1913.El Centinela, 18-6-1913, p. 1.

 Obras 
 Sistema métrico teórico-practico decimal, 1886.
 Apuntes para la historia de Chantada, 1905.Apuntes para la historia de Chantada

 Recoñecementos 

 Cabaleiro da Orde de Sabela a Católica (1891).El lucense 29-7-1891, p. 3.
 Unha rúa de Chantada leva o seu nome dende 1927.La Región, 3-3-1927, p. 8.

 Vida persoal 

Casou con Manuela Albán Deus, que finou en Chantada o 8 de xaneiro de 1899.La Idea Moderna, 18-1-1899, p. 2. Casou en segundas nupcias en Chantada con María Salomé Otero Cortés en novembro de 1899.La Idea Moderna, 12-11-1899, p. 3. Salomé Otero finou en marzo de 1902.El Regional, 29-3-1902, p. 1. Manuel Formoso volveu casar con Antonia Gutiérrez Tojo, irmá de Ramón Gutiérrez Tojo.El Norte de Galicia, 9-2-1911, p. 1.

 Notas 

 Véxase tamén 
 Bibliografía 


 Ligazóns externas 
 Un século de ausencia de Manuel Formoso Lamas

Categoría:Profesores de Galicia
Categoría:Escritores de Galicia en lingua castelá
Categoría:Membros correspondentes da Real Academia Galega
Categoría:Nados en Arzúa
Categoría:Nados en 1853
Categoría:Finados en 1913
Categoría:Escritores de Galicia coa obra no dominio público